smcproject/ml-wiki-sentences huggingface dataset:
സാധാരണ ഉപയോഗിയ്ക്കപ്പെടുന്ന മരുന്നുകൾ ദശമൂല കടുത്രയം  കഷായം, ധന്വന്തരം കഷായം അമൃതാരിഷ്ടം , സുദർശനാസവം, ദശമൂലാരിഷ്ടം, ഗോരോചനാദി ഗുളിക, ഗോപിചദനാദി ഗുളിക, സൂര്യപ്രഭ ഗുളിക, ശിരശൂലാദിവജ്രരസം, ലക്ഷ്മിവിലാസരസം, ആനന്ദഭൈരവരസം എന്നിവയാണ്.
ആമപചനം (വിഷം നിർവീര്യമാക്കൽ) : പനി വിട്ടുമാറിയതിനു ശേഷം പഞ്ചകർമം നടത്താനാണ് ആയുർ‌വേദം നിർദ്ദേശിക്കുന്നത്.
ഇത് ശേഷിച്ച ആമം കൂടി പുറന്തള്ളുകയും ദഹനേന്ദ്രിയവ്യൂഹത്തെ ശക്തിപ്പെടുത്തുകയും ചെയ്യുന്നു.
പനിയുടെ മൂലകാരണമായ പിത്തകോപം ശമിപ്പിയ്ക്കുന്നതിനും അഗ്നിയെ പൂർവസ്ഥിതിയിൽ ആക്കുന്നതിനും സൂര്യാസനവും മത്സ്യാസനവും പോലെയുള്ള യോഗാസനങ്ങൾ ചെയ്യാനും ആയുർവേദം നിർദ്ദേശിക്കുന്നു.
നാട്ടുവൈദ്യം കടുക്കമൂലി കേരളത്തിൽ പനികൂർക്ക പനിക്കെതിരെ ഉപയോഗിച്ചുവരുന്നു.
കേരള സംസ്ഥാന വിവരസാങ്കേതിക വകുപ്പ് പ്രസിദ്ധീകരിച്ച നാട്ടറിവുകളുടെ ശേഖരത്തിൽ പനിയ്ക്കും ജലദോഷത്തിനുമുള്ള ചികിത്സ ഇപ്രകാരം കൊടുത്തിരിയ്ക്കുന്നു.
"പനിയും ജലദോഷവുമുള്ളപ്പോൾ ഉപവസിക്കുന്നതാണ് നല്ലത്.  ഉപവാസ നേരത്ത് ചെറുനാരങ്ങാനീര് കഴിക്കാം.  ചുക്ക്, മല്ലി, ദേവതാരം ഇവയുടെ കഷായം കഴിക്കുക.  ജലദോഷത്തിന് തുളസിയിലയുടെ നീരും ചുവന്നുള്ളിനീരും ചെറുതേനിൽ ചേർത്ത് മൂന്ന് നേരം സേവിക്കുക.  ബാർലി വെള്ളം കരിക്കിൻ വെള്ളം ഇവയിൽ ഏതെങ്കിലും കഴിച്ച് ഉപവസിക്കുക നെറ്റിയിലും വയറ്റിലും നനഞ്ഞ തുണിയിട്ട് കമ്പിളികൊണ്ട് പുതച്ചുമൂടുക.  അമൃതിന്റെ പച്ചവള്ളിയുടെ നീര് അര ഔൺസ് വീതം ഒരു സ്പൂൺ തേൻ ചേർത്ത് രാവിലെയും വൈകീട്ടും സേവിക്കുക.  ചുക്ക്, മല്ലി, ദേവതാരം എന്നിവയുടെ കഷായം കഴിക്കുക. കമ്മ്യൂണിസ്റ്റപ്പ വെള്ളത്തിലിട്ട് തിളപ്പിച്ച് ആ വെള്ളത്തിൽ കുളിക്കുക. പനിയും വേദനയും മാറും.  പനിക്കൂർക്കയും, തുളസിയും തിളപ്പിച്ച് ആവിപിടിപ്പിക്കുക. പനി മാറും. കഷായം - കുരുമുളക്,  ചുക്ക്,  പുളി, കടുക്കമൂലി,  തുളസി,  പാണലിന്റെ വേര്,  വെളുത്തുള്ളി തുടങ്ങിയവ ചതച്ച്  തിളപ്പിച്ച് വറ്റിച്ച് കുടിക്കുക."
ഹോമിയോപ്പതി
ശരീരത്തിൽ എവിടെയെങ്കിലും ഉള്ള അണുബാധയുടെ ലക്ഷണമായി ആണ് പനിയെ ഹോമിയോപ്പതി കാണുന്നത്.
പനിയോടൊപ്പമുള്ള മറ്റു ലക്ഷണങ്ങളും കണക്കിലെടുത്തതിനു ശേഷം ആ ലക്ഷണങ്ങൾക്കായാണ്‌ ഹോമിയോപ്പതി ചികിത്സ നിർദ്ദേശിക്കുന്നത്.
എല്ലാ പനിക്കും കഴിക്കാവുന്ന പൊതുവായ മരുന്ന് എന്നൊന്നിതിലില്ല.
സാധാരണമായി ഉപയോഗിക്കുന്ന ഔഷധങ്ങൾ താഴെ പറയുന്നവയാണ്.
അകോണൈറ്റ് (Aconite) ആഴ്സെനിക് ആൽബ് (Arsenic alb) ബെലഡോണ (Belladonna) ബ്രയോണിയ (Bryonia) ബാപ്റ്റീസിയ (Baptisia) ജെൽസെമിയം (Gelsemium) തുടങ്ങിയവ പ്രകൃതിചികിത്സ
പ്രകൃതിചികിത്സയുടെ കാഴ്ചപ്പാടിൽ പനി ശരീരത്തിൽ എന്തോ കുഴപ്പം സംഭവിച്ചതിന്റെ മുന്നറിയിപ്പാണ്.
പെട്ടെന്നുണ്ടാകുന്ന എല്ലാ അവസ്ഥകളും ശരീരം സ്വയം വൃത്തിയാക്കി ആരോഗ്യം പുനഃസ്ഥാപിക്കുന്ന പ്രവർത്തനത്തിന്റെ ഭാഗമാണ്.
അതുകൊണ്ട് പനിയും ശരീരത്തിന്റെ ഒരു സ്വയം വൃത്തിയാക്കൽ പ്രവർത്തനമാണ്.
അതിനാൽ ശരിയായ ആരോഗ്യം തിരിച്ചു കിട്ടുന്നതിന് പനിയെ അതിന്റെ പ്രകൃത്യാ ഉള്ള വഴിക്കു വിടേണ്ടതും സ്വയം അടങ്ങാൻ അനുവദിക്കേണ്ടതും ആണ്.
പനിസംഹാരികളോ ആന്റിബയോട്ടിക്കുകളോ ഉപയോഗിച്ചാൽ അത് മാറാവ്യാധികളിലേക്ക് നയിക്കുമെന്നുമാണ് പ്രകൃതിചികിത്സയുടെ കാഴ്ചപ്പാട്.
പനി കുറയുന്നതു വരെ ദ്രവരൂപത്തിലുള്ള ആഹാരം മാത്രം ദിവസം 3-4 നേരം വീതം നൽകുക.
നാരങ്ങാ വെള്ളം, കരിക്കിൻ വെള്ളം , ഓറഞ്ച് നീര് തുടങ്ങിയവ.
പനി കുറയുന്നതു വരെ ഒരു കട്ടി ആഹാരവും കഴിക്കാതിരിക്കുക.
ഉപവാസത്തിന്റെ ആദ്യത്തെ മൂന്നു ദിവസം രാവിലെ ചൂടു വെള്ളം കൊണ്ടുള്ള എനിമ നൽകുക.
പിന്നീട് ഉപവാസം തുടരുന്ന ദിവസങ്ങളിൽ ആവശ്യമെങ്കിൽ എനിമ ആവർത്തിക്കാം.
ദിവസം രണ്ടോ മൂന്നോ തവണ 15-20 മിനിട്ട് നേരം കളിമണ്ണ് പൂശിയുള്ള ചികിത്സചെയ്യാവുന്നതാണ്.
നട്ടെല്ലിന്റെ മുകളിൽ മഞ്ഞുകട്ട കൊണ്ട് തടവി ശരീരോഷ്മാവ് കുറക്കാവുന്നതാണ്.
ശരീരോഷ്മാവ് സാധാരണ നിലയിലാവുകയും നാക്കിനു മുകളിൽ പാട മൂടിയിരുന്നത് മാറുകയും ചെയ്താൽ ഉപവാസം നിർത്താം.
ആദ്യം പഴച്ചാറുകളും പിന്നീട് ക്രമത്തിൽ പഴങ്ങളും സാലഡുകളും സൂപ്പുകളും നൽകാം.
സാവധാനം സാധാരണ ഭക്ഷണത്തിലേക്ക് മടങ്ങാവുന്നതാണ്.
പനി വളർത്തുമൃഗങ്ങളിൽ
പനി വളർത്തുമൃഗങ്ങളുടെ രോഗനിർണയത്തിനും മുഖ്യലക്ഷണമാണ്.
മൃഗങ്ങളുടെ ശരീരതാപനില മലദ്വാരത്തിൽ താപമാപിനി വെച്ചാണ് കണക്കാക്കുന്നത്.
ഇത് ഓരോ മൃഗത്തിനും വ്യത്യസ്തമാണ്.
കുതിരയ്ക്ക് പനിയുണ്ടെന്ന് കണക്കാക്കുന്നത് താപനില 38.5 0 C ന് മുകളിൽ എത്തുമ്പോഴാണ്.
അതേസമയം, പശുക്കൾക്ക് ഈ താപനില 39.6 0 C ആണ്.
പനിക്കൂർക്ക ഇംഗ്ലീഷ് വിലാസം https://ml.wikipedia.org/wiki/Coleus_aromaticus
ഭൂമിയിൽ നിന്ന് അധികം ഉയരത്തിലല്ലാതെ താഴ്ന്നു വളരുന്ന ഔഷധ  സസ്യമാണ് പനിക്കൂർക്ക ( [English: Plectranthus amboinicus ) അഥവാ ഞവര .
കോളിയസ് അരോമാറ്റികസ് (Coleus aromaticus) എന്നാണ്‌ ശാസ്ത്രീയനാമം .
" കർപ്പൂരവല്ലി ", "കഞ്ഞിക്കൂർക്ക" "നവര" എന്നും പ്രാദേശികമായി അറിയപ്പെടുന്നു.
പച്ച നിറത്തിലുള്ള ഇളം തണ്ടുകൾക്കും ഇലകൾക്കും മൂത്തുകഴിഞ്ഞാൽ തവിട്ടു നിറം ആയിരിക്കും.
അകോറിൻ, അസാരോൺ ഉപയോഗം
പനിക്കൂർക്കയുടെ തണ്ട്, ഇല എന്നിവ ഔഷധത്തിനു് ഉപയോഗിക്കുന്നു.
ചുക്കുകാപ്പിയിലെ ഒരു ചേരുവയാണ് പനിക്കൂർക്ക.
ആയുർവേദത്തിലെ പുളി ലേഹ്യം, ഗോപിചന്ദനാദി ഗുളിക എന്നിവയിലെ ഒരു ചേരുവയാണ് പനിക്കൂർക്ക.
വലിയ രസ്നാദി കഷായം, വാകാദി തൈലം എന്നിവയിലും ഉപയോഗിക്കുന്നു, ഇതും കാണുക
ഔഷധസസ്യങ്ങളുടെ പട്ടിക ചിത്രങ്ങൾ പനിക്കൂർക്കയുടെ പൂവ് പനിക്കൂർക്കയുടെ പൂവ് പനിക്കൂർക്ക അവലംബം ↑ ↑ എം. ആശാ ശങ്കർ, പേജ് 11 - ഔഷധ സസ്യങ്ങൾ കൃഷിയും ഉപയോഗവും, കേരള കാർഷിക സർവകലശാല.
↑ കേരളത്തിലെ ഔഷധ സസ്യങ്ങൾ- ഡോ.സി.ഐ. ജോളി, കറന്റ് ബുക്സ് ഔഷധ സസ്യങ്ങൾ 2- ഡോ. നേശമണി, കേരള ഭാഷാ ഇൻസ്റ്റിറ്റ്യൂട്ട് ↑ കേരളത്തിലെ ഔഷധ സസ്യങ്ങൾ ↑ പുറത്തേക്കുള്ള കണ്ണികൾ പനികൂർക്ക Archived 2014-07-01 at the Wayback Machine .
വിക്കിസ്പീഷിസിൽ പനിക്കൂർക്ക എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Plectranthus amboinicus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പനിമതിമുഖീ ബാലേ
സ്വാതിതിരുനാൾ രചിച്ച് ആഹരി രാഗത്തിൽ ചിട്ടപ്പെടുത്തിയ ഒരു കീർത്തനമാണു 'പനിമതിമുഖീ ബാലേ'.
മനസ്സി ദുഃസ്സഹമയ്യോ മദന കദനമെന്തു മദിരാക്ഷീ ഞാൻ ചെയ്യാവൂ പനിമതിമുഖീ ബാലേ പത്മനാഭനിന്നെന്നിൽ കനിവില്ലായ്കയാൽ കാമൻ പാരം എയ്യുന്നു ലോകവാസികൾക്കെല്ലാം ലോഭനീയനാമിന്ദു ശോകമെനിക്കു മാത്രം സുമുഖീ തരുന്നതെന്തു?
ഏകാന്തത്തിൽ എന്നോടു സാകം ചെയ്ത ലീലകൾ ആകവെ മമ കാന്തൻ ആശു ബത മറന്നോ?
അവലംബം ↑ http://www.swathithirunal.in/htmlfile/167.htm
പനിയാരം ഇംഗ്ലീഷ് വിലാസം https://ml.wikipedia.org/wiki/Kuzhi_paniyaram പനിയാരം
ഒരു ദക്ഷിണേന്ത്യൻ പലഹാരമാണ് പനിയാരം .
ഇഡ്ഡലിയ്ക്കും ദോശയ്ക്കും തയ്യാറാക്കുന്നതു പോലെ അരിയും ഉഴുന്നും ചേർത്ത് അരച്ച് വെച്ച മാവിൽ കറിവേപ്പിലയും മല്ലിയിലയും സവാളയും ചെറുകഷണങ്ങളായി അരിഞ്ഞതും ചേർത്തിളക്കി ഉണ്ണിയപ്പച്ചട്ടിയിൽ ഉള്ളതു പോലെ കുഴികൾ ഉള്ള പാത്രത്തിൽ കോരിയൊഴിച്ചാണ് പനിയാരം ഉണ്ടാക്കുന്നത്.
പാത്രം ചൂടായിക്കഴിഞ്ഞതിനു ശേഷം കുഴികളിൽ എണ്ണ പുരട്ടിയ ശേഷമാണ് മാവ് ഒഴിക്കുന്നത്.
ഒരു വശം മൊരിഞ്ഞ ശേഷം ശ്രദ്ധയോടെ തിരിച്ചിട്ട് മറുവശവും മൂപ്പിച്ചെടുക്കുന്നു.
തമിഴ്‌നാട്ടിൽ കുഴിപ്പനിയാരം എന്നറിയപ്പെടുന്ന ഈ പലഹാരത്തിന് പദ്ദു, ഗുളിയാപ്പ, ഗുണ്ടുപൊംഗലു തുടങ്ങിയ പേരുകളുമുണ്ട്.
ചിത്രസഞ്ചയം പനിയാരം തയ്യാറാക്കുന്നു പുറത്തേക്കുള്ള കണ്ണികൾ Kuzhi Paniyaram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Paniyaram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുഴി പനിയാരം തയ്യാറാക്കുന്ന വീഡിയോ – വിക്കിമീഡിയ കോമൺസ്
നായർസാബ്‌ ഇംഗ്ലീഷ് വിലാസം https://ml.wikipedia.org/wiki/Nair_Saab
ജോഷിയുടെ സംവിധാനത്തിൽ മമ്മൂട്ടി , സുരേഷ് ഗോപി , മുകേഷ് , ഗീത , സുമലത , ലിസി എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പുറത്തിറങ്ങിയ ഒരു സൈനിക പശ്ചാത്തലത്തിലുള്ള മലയാളചലച്ചിത്രമാണ് നായർ സാബ് .
ലിബർട്ടി പ്രൊഡക്ഷൻസിന്റെ ബാനറിൽ ലിബർട്ടി പ്രൊഡക്ഷൻസ് നിർമ്മാണം ചെയ്ത ഈ ചിത്രം ലിബർട്ടി ഡിസ്ട്രിബ്യൂട്ടേഴ്സ് വിതരണം ചെയ്തിരിക്കുന്നു.
ഈ ചിത്രത്തിന്റെ രചന നിർവ്വഹിച്ചത് ഡെന്നീസ് ജോസഫ് , ഷിബു ചക്രവർത്തി എന്നിവർ ചേർന്നാണ്.
വൻ വിജയം നേടിയ മമ്മൂട്ടിയുടെ 'ന്യൂ ഡൽഹി ' എന്ന ചിത്രത്തിന് പിന്നാലെ എത്തിയ ചിത്രമായിരുന്നു ഇത്.
ഇരുനൂറോളം ദിവസമാണ് പ്രധാന കേന്ദ്രങ്ങളിൽ ഈ സിനിമ പ്രദർശിപ്പിച്ചത്.
ചിത്രത്തിന്റെ നിർമ്മാണ ചുമതല പി കെ ആർ പിള്ളയായിരുന്നു.
എന്നാൽ മോഹൻലാൽ -പ്രിയദർശൻ ടീമിന്റെ 'ചിത്രം' എന്ന സിനിമയും നിർമ്മിക്കുന്നതിനുള്ള തിരക്ക് മൂലം 'നായർ സാബ്' ലിബർട്ടി പ്രൊഡക്ഷന്സിന്റെ ബാനറിലേ ലിബർട്ടി ബഷീറിന് വിൽക്കുകയായിരുന്നു.
അഭിനേതാക്കൾ അഭിനേതാവ് കഥാപാത്രം മമ്മൂട്ടി നായർ സാബ് സുരേഷ് ഗോപി ഗോപകുമാർ മുകേഷ് ആന്റണി ലാലു അലക്സ് ജെയിംസ് /
എ. കെ. കെ. നമ്പ്യാർ വിജയരാഘവൻ ഋഷി മണിയൻപിള്ള രാജു ചന്ദ്രൻ പിള്ള കുഞ്ചൻ മോഹൻ സിദ്ദിഖ് സിദ്ദിഖ് മോഹൻ ജോസ് ജോസ് കെ.ബി. ഗണേഷ് കുമാർ ഗണേശൻ മാമുക്കോയ കോയ ജഗന്നാഥ വർമ്മ ബ്രിഗേഡിയർ വർമ്മ ദേവൻ കുമാർ അസീസ് ദേവയ്യ ഗീത സാവിത്രി,രാധ സുമലത പ്രഭ ലിസി പാർവ്വതി സംഗീതം
ഗാനങ്ങൾ പഴയൊരു പാട്ടിലെ – എം.ജി. ശ്രീകുമാർ , സുജാത മോഹൻ ഹെയ് ഗിരിധരനേ – വാണി ജയറാം പുഞ്ചവയല് കൊയ്യാൻ – എം.ജി. ശ്രീകുമാർ , കോറസ് കനവിലിന്നലെ – കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ജയാനൻ വിൻസെന്റ് , ആനന്ദക്കുട്ടൻ ചിത്രസം‌യോജനം കെ. ശങ്കുണ്ണി കല ഹരി ചമയം തോമസ് വസ്ത്രാലങ്കാരം മഹി നൃത്തം വസന്ത് കുമാർ സംഘട്ടനം എ.ആർ. പാഷ പരസ്യകല ഗായത്രി ലാബ് വിജയ കളർ ലാബ് നിശ്ചല ഛായാഗ്രഹണം ആർ. സുകുമാരൻ വാർത്താപ്രചരണം വാഴൂർ ജോസ് ടൈറ്റിൽ‌സ് വത്സൻ വാതിൽ‌പുറചിത്രീകരണം ജൂബിലി സിനി യൂണിറ്റ് , ആനന്ദ് സിനി യൂണിറ്റ് റീ റെക്കോർഡിങ്ങ് സമ്പത്ത് അസോസിയേറ്റ് ഏഡിറ്റർ ഇ.
എം. മാധവൻ പുറത്തേക്കുള്ള കണ്ണികൾ നായർസാബ്‌ ഇന്റർനെറ്റ് മൂവി ഡാറ്റാബേസിൽ നായർസാബ്‌ – മലയാളസംഗീതം.
നാരകക്കാളി ഇംഗ്ലീഷ് വിലാസം https://ml.wikipedia.org/wiki/Papilio_polytes
നഗരങ്ങളിലും, നാട്ടിൻപുറങ്ങളിലും, വനങ്ങളിലും ധാരാളമായി കാണാറുള്ള ചിത്രശലഭമാണ് നാരകക്കാളി (Common Mormon - Papilio polytes ).
മോർമൺ ചിത്രശലഭം എന്നും ഇതിനെ വിളിയ്ക്കുന്നു.
വലിയ ചിറകുകളുള്ള ഇവ ഉദ്യാനങ്ങളിൽ സാധാരണ കാണാറുള്ള ഷഡ്‌പദമാണ് .
ഈ വിഭാഗത്തിൽ പെടുന്ന ശലഭങ്ങൾ പ്രധാനമായും നാരകങ്ങളിൽ മുട്ടയിടുന്നതുകൊണ്ടാണ് നാരകക്കാളി എന്ന് വിളിയ്ക്കുന്നത് .
സവിശേഷതകൾ നീണ്ട അടയാളമുള്ള പെൺ ശലഭങ്ങൾ നാരകക്കാളി
പ്രഭാതങ്ങളിൽ മോർമൺ പൂമ്പാറ്റകൾ വെയിൽ കായാനെന്നപോലെ ഇലകളിലും മറ്റും ചിറകുവിടർത്തി ഇരിക്കാറുണ്ട്.
അപ്പോഴിവയെ പെട്ടെന്നു തിരിച്ചറിയാൻ സാധിക്കുന്നു.
പെൺശലഭങ്ങൾ കേരളത്തിൽ സാധാരണ കണ്ടുവരുന്ന ചെമ്പനീർ ശലഭം , പനിനീർ ശലഭം തുടങ്ങിയ ചിത്രശലഭങ്ങളുടെ നിറങ്ങൾ അനുകരിക്കാറുണ്ട് (Bio-mimic) .
പനീർ ശലഭങ്ങൾ പുഴുവായിരിക്കുമ്പോൾ കഴിക്കുന്ന ചില വിഷച്ചെടികളുടെ വിഷാംശം ശരീരത്തിലുണ്ടാകും അതിനാൽ അത്തരം ശലഭങ്ങളെ സാധാരണ ശത്രുക്കൾ ഒഴിവാക്കുകയാണ് പതിവ്.
അതു മുതലാക്കാനാണ് മോർമൺ ശലഭത്തിന്റെ അനുകരണം.
പെൺശലഭം മാത്രമേ അനുകരണം നടത്താറുള്ളു.
പനീർ ശലഭങ്ങളുടെ ശരീരം കടും ചുവപ്പുനിറത്തിലായിരിക്കുമെങ്കിലും മോർമൺ ശലഭങ്ങളുടെ ശരീരം കറുത്തനിറത്തിലായിരിക്കുമുണ്ടാവുക.
രൂപം അധികം അടയാളമുള്ള പെൺ ശലഭങ്ങൾ
ആൺശലഭങ്ങൾക്ക് കറുത്ത ചിറകുകളാണുണ്ടാവുക, മുൻ‌ചിറകിൽ അരികുകളിലായി വെള്ളപ്പൊട്ടുകൾ കാണാം.
പിൻ‌ചിറകുകളുടെ മധ്യഭാഗത്തായി നാലഞ്ച് വെളുത്ത പൊട്ടുകൾ ഉണ്ട്, പിൻ‌ചിറകുകളുടെ അരികുകളിലായി ചന്ദ്രക്കലയുടെ ആകൃതിയിൽ വെളുത്ത അടയാളങ്ങൾ കാണാം.
പിൻ‌ചിറകുകൾ രണ്ടിലും നീളൻ വാലുകളുമുണ്ട്.
പെൺശലഭങ്ങൾ മൂന്നു വ്യത്യസ്ത നിറങ്ങളിലാണ് കണ്ടു വരുന്നത്.
ആൺശലഭത്തിന്റെ നിറത്തോടുകൂടിയവ.
പിൻ‌ചിറകുകളിൽ നീണ്ട വെളുപ്പും ചുവപ്പും അടയാളമുള്ളവ, പിൻ‌ചിറകുകളിൽ വെളുപ്പും കടും ചുവപ്പും ധാരാളം പാടുകളോടുകൂടിയവ.
മിമിക്രി എന്ന ഒരു സൂത്രവിദ്യ കാണിക്കുന്ന സ്വഭാവക്കാരാണ്.
ഇവയുടെ ശലഭപ്പുഴുക്കളുടെ ആരംഭദശയിൽ ചെടിയിൽ പറ്റിയിരിക്കുന്നത് കണ്ടാൽ ഇലയിൽ വീണുകിടക്കുന്ന പക്ഷി കാഷ്ടമാണെന്നെ തൊന്നുകയുള്ളൂ.
ആൺ പെൺ ശലഭങ്ങൾക്ക് കറുത്ത ശരീരമാണുണ്ടാവുക പ്രത്യുത്പാദനം പെൺമോർമൺ ചിത്രശലഭം കോമൺ റോസ്  ചിത്രശലഭത്തെ അനുകരിക്കുന്നു
നാരക വർഗ്ഗത്തിൽ പെട്ട ചെടികളിലാണ് മോർമൺ ശലഭങ്ങൾ സാധാരണ മുട്ടയിടുന്നത്.
കറിവേപ്പും ചിലപ്പോൾ ഉപയോഗിക്കുന്നു.
ഗോളാകൃതിയിലുള്ള മുട്ട തളിരിലകളിലും, ഇളംതണ്ടുകളിലും മഴക്കാലമല്ലാത്ത സമയങ്ങളിലിടുന്നു.
മുട്ട വിരിഞ്ഞു വരുന്ന പുഴുവിന്(ലാർവ) ആദ്യം പക്ഷിക്കാഷ്ഠത്തിന്റെ നിറമായിരിക്കും.
ഇക്കാരണം കൊണ്ടു ഇലയുടെ മുകളിൽ നിശ്ചലമായിരിക്കുന്ന പുഴുവിനെ ശത്രുക്കൾ ഉപേക്ഷിക്കുന്നു.
പിന്നീട് നിറം പച്ചയായി മാറുന്നു, അപ്പോഴും ഇലയിൽ പറ്റിപ്പിടിച്ചിരിക്കുന്ന ഇവയെ കണ്ടെത്താൻ ബുദ്ധിമുട്ടായിരിക്കും.
കണ്ണുകള് എന്ന് തോന്നിപ്പിക്കുന്ന രണ്ട് പാടുകൾ പ്യൂപ്പയാകുന്നതിന് തൊട്ടു മുമ്പുള്ള ലാർവ്വയ്ക്കുണ്ട്.
തുന്നാരൻ കിളി , ഓലേഞ്ഞാലി , ചെമ്പോത്ത് , ചിലന്തികൾ , തൊഴും‌പ്രാണികൾ മുതലായവയാണ് പ്രധാന ശത്രുക്കൾ.
ശത്രുക്കൾ അടുത്തു വരുമ്പോൾ ശിരസ്സിലെ കണ്ണുപോലുള്ള ഭാഗങ്ങൾ കാട്ടി അവയെ ഭയപ്പെടുത്തുന്നു.
വായ്ക്കുള്ളിലെ കടും ചുവപ്പവയവം കാട്ടിയും, ദുർഗന്ധമുള്ള ഒരു ദ്രവം പുറത്തുവിട്ടും ശത്രുക്കളെ പുഴുക്കൾ തുരത്താറുണ്ട്.
അപകടഘട്ടങ്ങൾ തരണം ചെയ്ത് പൂർണ്ണവളർച്ചയെത്തിയ പുഴു, സുരക്ഷിതമായ സ്ഥലം കണ്ടെത്തി പിൻ‌കാലുകൾ കൊണ്ടു പിടിച്ചിരുന്ന് ശരീരം വളച്ച് നിദ്രയാരംഭിക്കുന്നു.
ക്രമേണ നാരുകൾ ശരീരത്തിൽ നിന്നും വന്ന് പുഴുവിനെ പ്യൂപ്പ ആക്കി മാറ്റുന്നു.
21 ദിവസങ്ങൾ കഴിയുമ്പോൾ പ്യൂപ്പയുടെ കവചം പൊളിച്ച് ശലഭം പുറത്തു വരുന്നു.
തെക്കു കിഴക്കൻ ഏഷ്യയിലെമ്പാടും ഈയിനം ശലഭങ്ങളെ കണ്ടുവരുന്നു.
കേരളത്തിലും മോർമൺ ശലഭങ്ങളെ ധാരാളമായി കാണാം.
രാജമല്ലി , ചെത്തി , മന്ദാരം , അശോകം , ചെമ്പരത്തി മുതലായ ചെടികളുടെ സമീപത്ത് മോർമൺ ശലഭങ്ങൾ സാധാരണ തേൻ‌കുടിക്കാനെത്തുന്നു.
വനങ്ങളിലാകട്ടെ ചീനി , ഇലവ് , മുരിക്ക് മുതലായ സസ്യങ്ങളുടെ പൂക്കാല സമയത്ത് ഇവ കൂട്ടമായെത്തുന്നതു കാണാം.
ചിത്രശാല ആൺനാരകക്കാളി form cyrus ആൺനാരകക്കാളി form cyrus കോമൺ റോസ് ചിത്രശലഭത്തെ അനുകരിക്കുന്ന പെൺനാരകക്കാളി ചിത്രശലഭം form stichius ക്രിംസൺ റോസ് ചിത്രശലഭത്തെ അനുകരിക്കുന്ന പെൺനാരകക്കാളി ചിത്രശലഭം form romulus Female form of romulus ആൺനാരകക്കാളി ചിത്രശലഭത്തെ അനുകരിക്കുന്ന പെൺനാരകക്കാളി ചിത്രശലഭം form cyrus ആൺനാരകക്കാളി form cyrus നാരകക്കാളി-പ്യൂപ്പ അവലംബം പുറം കണ്ണികൾ Papilio_polytes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാരകനീലി ഇംഗ്ലീഷ് വിലാസം https://ml.wikipedia.org/wiki/Chilades_laius
ഒരു നീലി ചിത്രശലഭമാണ് നാരകനീലി (Lime Blue).
പൂന്തോപ്പുകളിലും നാരകത്തോട്ടങ്ങളിലും പുൽമേടുകളിലും ഇവയെ കാണാം.
ആൺശലഭത്തിന്റെ ചിറകുപുറത്ത് ഇളം വയലറ്റുകലർന്ന മങ്ങിയ നീലനിറമാണ്.
ചിറകോരത്ത് നേർത്തകരയുണ്ട്.
പെൺശലഭത്തിന്റെ ചിറകുപുറത്ത് മങ്ങിയ തവിട്ടുനിറമാണ്.
ചിറകിന്റെ താഴ്ഭാഗത്തായി തിളങ്ങുന്ന നീലനിറവും കാണാം.
പാണൽ, ചെറുനാരകം, കാട്ടുനാരകം എന്നീ സസ്യങ്ങളിലാണ് മുട്ടയിടുക.
ഇലകളുടെ അടിവശത്താണ് മുട്ടയിടുന്നത്.
ഒറ്റയ്ക്കായിട്ടാണ് മുട്ടകൾ കാണുക.
മുട്ടയ്ക്ക് ഡിസ്ക് ആകൃതിയിലാണ്.
ഇളം പച്ചനിറവുമുണ്ട്.
ചിത്രശാല അവലംബം കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)- ഡോ.അബ്ദുള്ള പാലേരി ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ Chilades lajus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാരകശലഭം ഇംഗ്ലീഷ് വിലാസം https://ml.wikipedia.org/wiki/Papilio_demoleus
' നാരക ശലഭം
കറുത്ത ചിറകുകളും അനേകം മഞ്ഞപ്പൊട്ടുകളും നീണ്ട പാടുകളുമുള്ള ഒരു സാധാരണ ശലഭമാണ് നാരക ശലഭം (Lime Butterfly, Papilio demoleus ) .
നാരകത്തെ ബാധിക്കുന്ന കീടമായതിനാലാണ് പേര് വന്നത്.
ജീവിതചക്രം നാരകശലഭത്തിന്റെ ജീവിതചക്രം
കാറ്റർപില്ലറിന്റെ ആദ്യ ഇൻസ്റ്റാർ കറുത്ത നിറമുള്ളതാണ്.
രണ്ടും മൂന്നും നാലും ഇൻസ്റ്റാറുകൾ ഇരുണ്ട നിറമുള്ളവയും കടുത്ത ബ്രൗൺ നിറമുള്ള ശിരസ്സുള്ളവയുമാണ്.
ആദ്യ കാറ്റർപില്ലറിന്റെ എട്ടും ഒൻപതും ഘണ്ഡങ്ങളിലെ വെള്ള പാട് പക്ഷിക്കാഷ്ടത്തിലെ യൂറിക്ക് ആസിഡ് പോലെ തോന്നുന്നവയാണ്.
ഇത് ഇരപിടിയന്മാരിൽ നിന്ന് രക്ഷപ്പെടാൻ സഹായകമാണ്.
അഞ്ചാം ഇൻസ്റ്റാർ മുതൽ സിലിണ്ടറാകൃതിയും ഇളം പച്ചനിറവുമാണ് കാറ്റർ പില്ലറൂകൾക്കുണ്ടാവുക.
പ്യൂപ്പയുടെ നിറം പശ്ചാത്തലത്തിന്റെ നിറമനുസരിച്ച് പച്ചയോ ബ്രൗൺ നിറമോ ആവാം.
മൺസൂൺ കഴിയുമ്പോഴാണ് ശലഭങ്ങളെ കൂടുതലായി കാണാൻ സാധിക്കുന്നത്.
ഒരുവർഷമുണ്ടാകുന്ന തലമുറകൾ: എട്ട് മുട്ട വിരിയാനെടുക്കുന്ന സമയം: 3.1 മുതൽ 6.1 വരെ ദിവസങ്ങൾ ലാർവ ഘട്ടം: 12.9 മുതൽ 22.7 വരെ ദിവസങ്ങൾ പ്യൂപ്പ ഘട്ടം: 8.0 മുതൽ 22.4 വരെ ദിവസങ്ങൾ ശലഭം: 4 മുതൽ 6 വരെ ദിവസങ്ങൾ.
5.1 ദിവസം ശരാശരി.
ഏർലി ഇൻസ്റ്റാർ കാറ്റർപില്ലർ.
മിഡിൽ ഇൻസ്റ്റാർ കാറ്റർപില്ലർ നാലാമത്തെ ഇൻസ്റ്റാർ കാറ്റർപില്ലർ പ്യൂപ്പ.
പരാദങ്ങൾ ബ്രാക്കോനിഡ് പരാദ കടന്നൽ നാരകശലഭത്തിന്റെ കാറ്റർപില്ലറിൽ ഇട്ട മുട്ട.
കടന്നലുകൾ കാറ്റർപില്ലറുകളിൽ മുട്ടയിടുകയും മുട്ട വിരിഞ്ഞുണ്ടാകുന്ന ലാർവ കാറ്റർപില്ലറിനെ ഉള്ളിൽ നിന്ന് തിന്ന് നശിപ്പിക്കുകയും ചെയ്യും.
പ്യൂപ്പ സ്റ്റേജിലെത്തിക്കഴിയുന്ന കാറ്റർപില്ലറിനെ കൊന്നുകൊണ്ട് ലാർവകൾ പുറത്തുവരും.
ഇന്ത്യയിൽ താഴെപ്പറയുന്ന കടന്നലുകൾ ഇത്തരത്തിൽ നാരകശലഭത്തെ ആക്രമിക്കുന്നവയാണ്: അപാന്റലെസ് സ്പീഷീസുകൾ ബ്രാകൺ ഹെബെക്റ്റോർ .
സാമ്പത്തികപ്രാധാന്യം നാരകത്തിന്റെ ഇല തിന്നുന്ന കാറ്റർപില്ലറുകൾ.
സിട്രസ് ഇനത്തിൽ പെട്ട പല സസ്യങ്ങളെയും ബാധിക്കുന്ന സാമ്പത്തികപ്രാധാന്യമുള്ള ഒരു കീടമാണ് ലൈം ബട്ടർഫ്ലൈ.
ഇന്ത്യയിലും പാകിസ്താനിലും ഇറാഖിലും മദ്ധ്യപൂർവ്വേഷ്യയിലും ഇതുമൂലമുള്ള പ്രശ്നങ്ങളുണ്ട്.
കരീബിയൻ രാജ്യങ്ങളിൽ നിന്ന് ഇവ ഫ്ലോറിഡയിലേയ്ക്കും പടരാൻ സാദ്ധ്യതയുണ്ടത്രേ.
വിളകൾക്ക് ഇത് വലിയ ഭീഷണിയാണ്.
നാരകങ്ങളുടെ ഇലകൾ പൂർണ്ണമായും നശിപ്പിക്കാൻ കാറ്റർപില്ലറുകൾക്ക് സാധിക്കും.
പുഴുക്കളെ കൈ കൊണ്ടെടുത്ത് കളയുകയും എൻഡോസൾഫാൻ കീടനാശിനി ഉപയോഗിക്കുകയുമാണ് ഇന്ത്യൻ സർക്കാർ ഏജൻസികൾ ഉപദേശിച്ചിരുന്ന നിയന്ത്രണമാർഗ്ഗം.
ഇപ്പോൾ എൻഡോസൾഫാൻ സുപ്രീം കോടതി നിരോധിച്ചിരിക്കുകയാണ്.
ചിത്രങ്ങൾ അവലംബം വിക്കിസ്പീഷിസിൽ Papilio demoleus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Papilio demoleus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാരങ്കോടം പട്ടയം
പ്രാചീന പാണ്ഡ്യദേശത്തിന്റെ ചരിത്രത്തിലേക്കു വെളിച്ചം വീശുന്ന പ്രധാനപ്പെട്ട ചരിത്രരേഖകളിൽ ഒന്നാണു് നാരങ്കോടം പട്ടയം .
കൊല്ലവർഷം 211ൽ (ക്രി.വ. 1036) ആണു് നാരങ്കോടം പട്ടയം എഴുതപ്പെട്ടതു്.
പാണ്ഡ്യചക്രവർത്തിയായ ചെൽവരശർ ചെങ്കോതിരരാണ് ഈ പട്ടയം നൽകിയത്.
നാരങ്കോടം ശിവക്ഷേത്രത്തിന് നാട്ടാമൈപ്പട്ടവും ശിരവരശും ചെമ്പുളാകവും ശിറപ്പുത്തങ്കവും നൽകിക്കൊണ്ടുള്ള തിട്ടൂരമാണിത്.
പുരാവസ്തുഗവേഷകനായ ഐരാവതം മഹാദേവൻ ഈ പട്ടയത്തിലെ എഴുത്ത് വായിച്ച് വ്യാഖ്യാനിച്ചതിൻ പ്രകാരം എഴുന്നൂറ്റുക്കുടി ഊരാരെയും ഐങ്കുറവരെയും നാരങ്കോട്ടൂർ അയ്യനാർകുലത്തിന് കാവലരായി കൽപ്പിക്കപ്പെട്ടിരിക്കുന്നു.
പ്രസക്തിയും പ്രാധാന്യവും
വട്ടെഴുത്തു ലിപിയിൽ എഴുതപ്പെട്ടിരിക്കുന്ന ഈ പട്ടയരേഖയ്ക്ക് ചരിത്ര ഗവേഷണത്തിൽ പ്രത്യേക സ്ഥാനമാണുള്ളത്.
പാണ്ഡ്യന്മാരുടെ അധികാരസീമ ഇന്നത്തെ പത്തനംതിട്ട - പുനലൂർ പ്രദേശത്തേയ്ക്ക് വ്യാപിച്ചിരുന്നുവെന്ന് ഈ പട്ടയം തെളിയിക്കുന്നു.
പാണ്ഡ്യസാമ്രാജ്യത്തിൽ ശൈവസന്യാസിമാരായ നായനാർമാർക്ക് നൽകപ്പെട്ടിരുന്ന പ്രമുഖമായ സ്ഥാനത്തെക്കുറിച്ചും പ്രാചീനകാലത്ത് കുറവർ ഒരു പ്രബലവിഭാഗമായിരുന്നതിനെക്കുറിച്ചും ഈ പട്ടയം തെളിവുനൽകുന്നു.
11-ആം നൂറ്റാണ്ടിൽ തെക്കൻ വേണാട്ടിൽ നിലനിന്നിരുന്ന സാമൂഹ്യവ്യവസ്ഥയിലേയ്ക്കും ഈ പട്ടയം വെളിച്ചം വീശുന്നുണ്ട്.
ഇവകൂടി കാണുക തരിസാപ്പള്ളി ശാസനങ്ങൾ മതിലകം രേഖകൾ വാഴപ്പള്ളി ശാസനം മാമ്പള്ളി പട്ടയം അവലംബം
നായർ ലേഡി അഡോർണിംഗ് ഹെർ ഹെയർ (വർമ്മ) ഇംഗ്ലീഷ് വിലാസം https://ml.wikipedia.org/wiki/Nair_Lady_Adorning_Her_Hair_(Varma)
1873-ൽ രാജാ രവിവർമ്മ വരച്ച ചിത്രമാണ് നായർ ലേഡി അഡോർണിംഗ് ഹെർ ഹെയർ.
ഒരു നായർ സ്ത്രീ കണ്ണാടിക്ക് മുന്നിൽ പുഷ്പമാലകൊണ്ട് മുടി അലങ്കരിക്കുന്ന ഒരു സ്വകാര്യമായ രംഗം ചിത്രീകരിച്ചിരിക്കുന്നു.
രവിവർമ്മ പൂർത്തിയാക്കിയ അവാർഡ് നേടിയ ആദ്യത്തെ പ്രധാന ചിത്രമെന്ന നിലയിൽ ഈ ചിത്രം ശ്രദ്ധേയമായിരുന്നു.
രാജ്യാന്തര തലത്തിലും ദേശീയ തലത്തിലും പ്രശംസ പിടിച്ചുപറ്റിയ ഈ ചിത്രം യുവ രവിവർമ്മയെ ആഗോള കലാസമുദായത്തിന്റെ ശ്രദ്ധയിൽ പെടുത്തിയിരുന്നു.
അതുപോലെ തന്നെ പിന്നീട് അറിയപ്പെടുന്ന ആധുനിക ഇന്ത്യൻ ചിത്രകാരന്മാരിൽ ഒരാളായി അദ്ദേഹം മാറുകയും ചെയ്തു.
രാജാ രവിവർമ്മ 1848-ൽ ഇന്ത്യയിലെ കേരളത്തിൽ ജനിച്ചു.
യൂറോപ്യൻ ശൈലികളുമായി ഹിന്ദുമതപരമായ ആശയങ്ങളും സംയോജിപ്പിച്ചുകൊണ്ടാണ് രവിവർമ്മ പ്രധാനമായും അറിയപ്പെട്ടിരുന്നത്.
ഓയിൽ പെയിന്റിംഗും ലിത്തോഗ്രാഫിക് രീതികളും ഉപയോഗിച്ച ആദ്യത്തെ ഇന്ത്യൻ കലാകാരന്മാരിൽ ഒരാളാണ് വർമ്മ.
കൊട്ടാരത്തിനായി ചില പെയിന്റിംഗുകൾ ചെയ്യാൻ എത്തിയ ഒരു ഡച്ച് ചിത്രകാരനെ കണ്ടപ്പോഴാണ് രവിവർമ്മ ആദ്യമായി യൂറോപ്യൻ ചിത്രരചന രീതികൾ തുറന്നുകാട്ടിയത്.
പരീക്ഷണങ്ങളിലൂടെയും പിശകുകളിലൂടെയും രവിവർമ്മ ഓയിൽ പെയിന്റിംഗിന്റെ പ്രാഥമിക വിദ്യകൾ പഠിച്ചു.
പെയിന്റിംഗ് ഒരു മുഴുസമയ തൊഴിലായിരിക്കുമെന്ന് തീരുമാനിച്ച ശേഷം, പ്രധാനപ്പെട്ട പ്രാദേശിക ആളുകൾക്കായി ചില ചായാചിത്രങ്ങളും മറ്റ് ചെറിയ ചിത്രങ്ങളും അദ്ദേഹം വരച്ചു.
തിരുവനന്തപുരത്ത് തിരിച്ചെത്തിയ ശേഷം തിരുവിതാംകൂർ റോയൽ കോർട്ടിനായി എണ്ണച്ചായാചിത്രങ്ങൾ ചെയ്യാൻ വർമ്മയെ നിയോഗിച്ചിരുന്നു.
ഈ ദൗത്യത്തിന് ഒരു അവാർഡ് ലഭിച്ചതിന് ശേഷം, അദ്ദേഹം നായർ ലേഡി അഡോർണിംഗ് ഹെയർ പെയിന്റ് ചെയ്തിരുന്നു.
ഇത് ദേശീയ അന്തർദേശീയ തലത്തിൽ അദ്ദേഹത്തിന് ലഭിച്ച ആദ്യത്തെ അംഗീകാരമായിരുന്നു.
വിഷയവും തീമുകളും
രവിവർമ്മ യൂറോപ്യൻ ശൈലിയിലുള്ള പെയിന്റിംഗിൽ പരിശീലനം നേടിയിട്ടുണ്ടെങ്കിലും മിഥ്യാധാരണയ്ക്കും ഓയിൽ പെയിന്റിംഗിനുമുള്ള സാങ്കേതിക വിദ്യകൾ ഉപയോഗിച്ചു.
പ്രധാനമായും മലയാളിയായിരുന്നു രവിവർമ്മയുടെ രീതി.
ഒരു നായർ ലേഡി ഒരു പരിചിതമായ ഗാർഹിക ക്രമീകരണത്തിനുള്ളിൽ കണ്ണാടിക്ക് മുന്നിൽ തലമുടി അലങ്കരിക്കുന്നതായി ചിത്രീകരിച്ചിരിക്കുന്നു.
രവിവർമ്മ റിയലിസത്തിന്റെ സാങ്കേതിക വിദ്യകൾ ഉപയോഗിച്ചുവെങ്കിലും യൂറോപ്യൻ കലാകാരന്മാരായ ബോട്ടിസെല്ലി, റിനോയർ എന്നിവരുടെ ശൈലികളും ഉപയോഗിച്ചിരിക്കുന്നു.
രവിവർമ്മയുടെ ചിത്രങ്ങളിൽ കാണപ്പെടുന്ന ഒരു പൊതുവിഷയം സ്വദേശി മൂല്യങ്ങളെ അടിസ്ഥാനമാക്കി ഗൃഹസംബന്ധമായതും സ്ത്രീ സൗന്ദര്യവുമാണ്.
രവിവർമ്മയുടെ നായർ സ്ത്രീകളുടെ ചിത്രങ്ങൾ പൊതുവെ സ്ത്രീ ലൈംഗികതയെക്കുറിച്ചുള്ള പ്രഭാഷണത്തിലെ ഒരു വഴിത്തിരിവായിട്ടാണ് കാണപ്പെടുന്നത്.
അത്തരം സ്ത്രീകളുടെ രവിവർമ്മയുടെ ചിത്രങ്ങളെക്കുറിച്ചുള്ള ശ്രദ്ധേയമായ ഒരു സവിശേഷത നിഷ്ക്രിയ സൗന്ദര്യവും ആകർഷണീയമായ ഇന്ദ്രിയതയും ആയിരുന്നു.
രവിവർമ്മ അവതരിപ്പിച്ച ഗാർഹികതയുടെ പ്രതിച്ഛായയായിരുന്നു അതിലും വലിയ പ്രാധാന്യം.
എക്സിബിഷൻ
1873-ലെ മദ്രാസ് ഫൈൻ ആർട്സ് സൊസൈറ്റി എക്സിബിഷനിൽ അവതരിപ്പിച്ച പെയിന്റിംഗിന് ഒന്നാം സമ്മാനം, അഭിമാനകരമായ ഗവർണറുടെ സ്വർണ്ണ മെഡൽ, എന്നിവ രാജാ രവിവർമ്മയെ ശ്രദ്ധേയനാക്കി.
പെയിന്റിംഗിനായി വിയന്നയിൽ നടന്ന അന്താരാഷ്ട്ര എക്സിബിഷനിൽ അദ്ദേഹത്തിന് മെറിറ്റ് സർട്ടിഫിക്കറ്റ് ലഭിച്ചു.
ഇതും കാണുക രാജാ രവിവർമ്മ ശകുന്തള പത്ര-ലേഖൻ റിക്ലൈനിങ് നായർ ലേഡി അതാ അച്ഛൻ വരുന്നു അവലംബം ഉറവിടങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help )
നാരകം (വിവക്ഷകൾ)
നാരകം എന്ന വാക്കു കൊണ്ട് താഴെ പറയുന്ന ഏതു ഫലത്തെയും വിവക്ഷിക്കാം നാരകം (സസ്യം) ചെറുനാരകം ഗണപതിനാരകം കൈപ്പന്നാരകം മാതള നാരകം ബബ്ലൂസ് നാരകം വടുകപ്പുളി നാരകം (കൈപ്പുള്ള നാരകം) മധുര നാരകം (ഓറഞ്ച്) നാരകം-നരകസംബന്ധി ഇതും കൂടി കാണുക പല വിധ നാരകങ്ങൾ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പച്ചത്തൊഴുംപ്രാണി ഇംഗ്ലീഷ് വിലാസം https://ml.wikipedia.org/wiki/Mantis_religiosa
തൊഴും‌പ്രാണി
കേരളത്തിലെമ്പാടും കാണപ്പെടുന്നതും ഒട്ടുമിക്കജനങ്ങൾക്കും സുപരിചിതവുമായ ഒരു ഷഡ്‌പദമാണ്‌ തൊഴുംപ്രാണിവംശത്തിൽ പെടുന്ന പച്ചത്തൊഴുംപ്രാണി (Praying Mantis-Mantis Religiosa, Linn.).
പച്ചനിറത്തിൽ കാണപ്പെടുന്ന ഇവ തൊഴാന, പച്ചപ്പക്കി, അന്നം, പ്രാർത്ഥന പ്രാണി എന്നിങ്ങനെയൊക്കെയും അറിയപ്പെടുന്നു.
പ്രത്യേകതകൾ ഒരു പച്ച തൊഴുംപ്രാണി ഒരു തൊഴുംപ്രാണി
സിൽക്കുപോലെ നേർത്ത ചിറകുകളോടുകൂടിയ ഇവ അധികവും തൊടിയിലോ ചെടിപ്പടർപ്പുകളിലോ ആണ് കാണുകയെങ്കിലും ചിലപ്പോൾ വീടുകൾക്കുള്ളിൽ പ്രത്യേകിച്ച്‌ സന്ധ്യാവേളകളിൽ കാണാറുണ്ട്‌.
ഷഡ്‌പദങ്ങളിൽ പെടുന്നവയാണെങ്കിലും മുൻകാലുകൾ(കൈകൾ) നടക്കുവാനായി ഉപയോഗിക്കാറില്ല.
മുൻകാലുകൾ സാധാരണയായി തൊഴുതുപിടിച്ചിരിക്കുന്നവിധത്തിൽ പിടിച്ച്‌ നടക്കുന്നതിനാലാണ്‌ തൊഴുംപ്രാണി എന്ന പേരു വന്നത്‌ .
ഭക്ഷണസമ്പാദനം
മറ്റുള്ള തൊഴുംപ്രാണികളെ പോലെ തന്നെ പൂർണ്ണമായും മാംസഭുക്കാണ്‌ പച്ചതൊഴുംപ്രാണിയും.
പുൽച്ചാടികൾ , ചിത്രശലഭങ്ങൾ , ഷഡ്‌പദങ്ങൾ എന്നിവയാണ്‌ പ്രധാനമായും ആഹാരം.
ഇരയെ കണ്ടെത്തിയാൽ ദൃഷ്ടികൾ ഇരയിൽ ഉറപ്പിച്ച്‌ മുൻകാലുകൾ ഇരുവശത്തേക്കുമുയർത്തി, ചിറകുകൾ വിടർത്തി അനങ്ങാതെ ഇരയെ പിടിക്കാൻ തയ്യാറെടുക്കും.
ഇര വേണ്ടത്ര അരികിലെത്തിയാൽ ഒരൊറ്റകുതിപ്പിനു തന്നെ ഇരയെ കീഴ്‌പ്പെടുത്തുന്നു.
മുൻകാലുകളിലെ ഈർച്ചവാളിനോടു സാദൃശ്യമുള്ള ഭാഗം ഇരയുടെ ശരീരത്തിൽ തുളച്ചിറക്കാനും അവയെ കഷണങ്ങളാക്കാനും പര്യാപ്തമാണ്‌.
കീറിമുറിക്കുമ്പോൾ ഇരയുടെ ശരീരത്തിൽ രക്തവും കുടിക്കുന്നതിനാൽ "ഷഡ്‌പദങ്ങളിലെ രക്തരക്ഷസ്സ്‌ " എന്നും ചിലപ്പോൾ ഇവയെ വിളിക്കാറുണ്ട്‌.
പ്രത്യുത്പാദനം പത
മഴക്കാലം കഴിയുന്ന ഉടനേയാണ്‌ ഇവയുടെ പ്രത്യുത്പാദന കാലം.
മുഖാമുഖമുള്ള ഒരു ദ്വന്ദ്വയുദ്ധ സമാന ചേഷ്ടകളോടെ ആണ്‌ പ്രത്യുത്പാദനധർമ്മം ആരംഭിക്കുന്നത്‌.
പിന്നീട്‌ നൃത്തച്ചുവടുകളും, ചിറകുവിടർത്തി ആടലും ഒക്കെയായി ഏറെ നേരം നീണ്ടു നിൽക്കുന്നു.
ആൺപ്രാണിയുടെ മരണത്തോടുകൂടിയാണ്‌ ഇതവസാനിക്കുന്നത്‌.
പെൺപ്രാണി തന്റെ കൈകളാൽ ആണിനെ ഞെരിച്ചുകൊല്ലുകയും ഭക്ഷിക്കുകയും ചെയ്യുന്നു.
നന്നായി സൂര്യപ്രകാശം ലഭിക്കുന്ന ചെടികൾ, കല്ലുകൾ, ചെറിയ വിടവുകൾ മുതലായിടത്ത്‌ പെൺപ്രാണി തന്റെ ശരീരസ്രവങ്ങളോടൊപ്പം മുട്ടകളും നിക്ഷേപിക്കുന്നു.
ചെടികളിലും മറ്റും ചെറുപതക്കൂട്ടമായി ഇവയുടെ മുട്ടക്കൂട്‌ കാണാറുണ്ട്‌.
ചൂട്‌, തണുപ്പ്‌ തുടങ്ങിയ പ്രതികൂല കാലാവസ്ഥകളെ ചെറുക്കുന്ന സുതാര്യമായ കുമിളകൾക്കുള്ളിലായാണ്‌ മുട്ടകളുണ്ടാവുക.
സൂര്യപ്രകാശമേറ്റ്‌ ഏതാനും നാൾ കിടക്കുന്ന ഈ സുതാര്യകുമിളകൾ അതാര്യമാവുകയും ചെറുകൂടാവുകയും ചെയ്യുന്നു.
അനുകൂലസാഹചര്യത്തിൽ മുട്ടകൾ വിരിയുന്നു.
അനുകൂലസാഹചര്യത്തിനായി ഏതാനും മാസങ്ങൾ വരെ മുട്ട വിരിയാതെ കിടക്കാറുണ്ട്‌.
ആദ്യകാലങ്ങളിൽ മുട്ടകളിൽ സൂര്യപ്രകാശം ഏൽക്കുക എന്ന ധർമ്മവും പിന്നീട്‌ മുട്ട വിരിയാറാകുമ്പോൾ കുഞ്ഞിനെ ശത്രുക്കളിൽ നിന്നൊളിപ്പിച്ചു നിർത്തുക എന്ന ധർമ്മവും കുമിളകൾ നിർവ്വഹിക്കുന്നു.
കനത്തമഞ്ഞുപ്രദേശങ്ങൾ ഒഴികെ ഭൂമിയിലെ മിക്കയിടങ്ങളിലും തൊഴുംപ്രാണികളെ കാണാം.
എങ്കിലും ഭൂമദ്ധ്യരേഖാ പ്രദേശങ്ങളോടടുത്താണ്‌ അവയെ കൂടുതലായി കാണാൻ കഴിയുന്നത്‌.
പച്ചതൊഴുംപ്രാണിയെ തെക്കു പടിഞ്ഞാറൻ ഇന്ത്യയിലാണ്‌ കണ്ടുവരുന്നത്‌.
ചിത്രശാല പച്ചത്തൊഴും പ്രാണി അവലംബം പുറം ഏടുകൾ Wikimedia Commons has media related to Praying_mantis .
http://home.swiftdsl.com.au/~pmiller/stick_insects/papers/kirby1885/index.html Archived 2006-08-27 at the Wayback Machine .
പച്ചനാഗം ഇംഗ്ലീഷ് വിലാസം https://ml.wikipedia.org/wiki/Green_Keelback
ഏഷ്യയിൽ കണ്ടുവരുന്ന ഒരിനം പാമ്പാണ് പച്ചനാഗം (Green Keelback) .
( ശാസ്ത്രീയനാമം : Macropisthodon plumbicolor ) ഇതിനെ Lead Keelback എന്നും വിളിക്കാറുണ്ട്.
പേര് സൂചിപ്പിക്കുന്നത് പോലെ ഇതിനു പച്ച നിറമാണ്.
ഇതിന്റെ ശലകങ്ങൾ കീലുകൾ പോലെ പകുതി മടങ്ങിയിട്ടുണ്ട്.
അതിനാലാണ് ഇവയെ കീൽബാക്ക് എന്ന് വിളിക്കുന്നത്.
ഒറ്റ നോട്ടത്തിൽ മുളമണ്ഡലി ആയി ഇതിനെ തെറ്റിദ്ധരിക്കാറുണ്ട് ..
Illustration of the scale pattern on a juvenile.
Juvenile green keelback in Pune, India.
Juvenile green keelback in the wild അവലംബം
പച്ചനോട്ടുകൾ ഇംഗ്ലീഷ് വിലാസം https://ml.wikipedia.org/wiki/Pachanottukal
ഗണേശ് പിക്ചേഴിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് പച്ചനോട്ടുകൾ .
വിമലാ റിലീസ് വിതരണം ചെയ്ത ഈ ചിത്രം 1973 സെപ്റ്റംബർ 09-ന് പ്രദർശനം തുടങ്ങി.